Læremidlar må ligg føre på både nynorsk og bokmål på same tid

I 2023 fekk Jon Fosse Nobelprisen i litteratur. Utan sidestilling av nynorsk og bokmål i læreverk, får vi neppe oppleve ein ny nobelprisvinnar i litteratur som skriv nynorsk.

Språk er ein viktig kulturbyggar og identitetsskapar og fremmar gode og levande miljø i bygd og by.

Stadig fleire av læremidla blir digitalisert. Stortinget har vedteke at bokmål og nynorsk er jamstilte språk, og i den nye Språklova frå 2021, har nynorsk som minoritetsspråk eit ekstra vern. Mellom anna skal det offentlege særskild fremja nynorsk som det minst brukte skriftspråket. Opplæringslova, vedteken i 2023, har likevel ikkje noko krav om at læringsressursane skal vere tilgjengelege på bokmål og nynorsk på same tid. Dette forsterkar forskjellen mellom bruken av skriftsspråka.

I den fagpolitiske plattforma vår erkjenner vi at dialekt og nynorsk er ein viktig del av kulturarven vår, som vil sikre både i samtida og framtida. Noregs Ungdomslag er difor uroa over nynorsken sin plass i dei digitale læringsmidla.

Vi kan ikkje godta at nynorskelevar får dårlegare opplæringstilbod enn bokmålselevar alle læremiddel som skal nyttast må difor vere tilgjengeleg på begge skriftspråk til same tid.